Source: https://stopbyrokracii.sk/
Timestamp: 2019-10-19 12:13:25+00:00
Document Index: 7935540

Matched Legal Cases: ['§ 10', '§ 10', '§ 10', 'súd ', 'súd ', 'súd ', '§ 3', '§ 3', '§ 77', '§ 3', '§ 5', '§ 3', '§ 18', '§ 10', '§ 31', '§ 3', '§ 5', '§ 3', '§ 63', '§ 25', '§ 11', '§ 12', '§ 6']

Úvod - Stop Byrokracii na Slovenku
AKO POMÁHA ZÁKON PROTI BYROKRACII? Online úradníčka AKO POMÁHA ZÁKON PROTI BYROKRACII? Výpis z obchodného registra AKO POMÁHA ZÁKON PROTI BYROKRACII? List vlastníctva AKO POMÁHA ZÁKON PROTI BYROKRACII? Výpis zo živnostenského registra
Zákonom proti byrokracii šetríme milióny a vy máte čas na svoje sny.
Pozrite sa koľko výpisov už poskytujeme elektronicky.
Nástenka úspor Potvrdenia & výpisy
zistite, ako vám moderný štát
môže ušetriť čas a peniaze
Médiá/Komunikácia
V nadväznosti na prijatú novelu zákona proti byrokracii, zákon č. 221/2019 ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a ktorým sa menia a dopĺňajú niektoré zákony, radi by sme Vás upozornili na zmeny týkajúce sa elektronických služieb výpisov z registra trestov prostredníctvom portálového riešenia OverSi účinné odo dňa 1. septembra 2019:
OVEROVANIE TOTOŽNOSTI pri žiadaní výpisu z registra trestov prostredníctvom portálového riešenia OverSi:
V zmysle § 10 ods. 6 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov sa totožnosť osôb overuje aj elektronickým spôsobom prostredníctvom portálového riešenia OverSi.
§ 10 ods. 6 znie: „Ak sa žiadosť o výpis z registra trestov podáva na mieste podľa odseku 3 písm. a) až d), správnosť údajov podľa odseku 4 písm. b) sa overuje elektronicky prostredníctvom elektronickej komunikácie v informačnom systéme verejnej správy podľa osobitného predpisu.4a)“.
Overenie bezúhonnosti PRÁVNICKEJ OSOBY prostredníctvom portálového riešenia OverSi:
Nakoľko naďalej absentuje register trestov právnických osôb Generálnej prokuratúry Slovenskej republiky, v zmysle § 10a zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov, je možné od 1.9.2019 nahliadnuť do zoznamu právoplatne odsúdených právnických osôb, a teda overiť si informáciu o bezúhonnosti a spoľahlivosti právneho subjektu prostredníctvom portálového riešenia OverSi.
„(1) Údaje z evidencie registra trestov o právoplatne odsúdených právnických osobách potrebné na účel overenia bezúhonnosti a spoľahlivosti právnickej osoby sú vedené v zozname, ktorý je zverejnený na webovom sídle generálnej prokuratúry.
Zoznam právoplatne odsúdených právnických osôb je možné nájsť na adrese: https://esluzby.genpro.gov.sk/zoznam-odsudenych-pravnickych-osob
Znenie zákona č. 221/2019 ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a ktorým sa menia a dopĺňajú niektoré zákony:
https://www.slov-lex.sk/pravne-predpisy/SK/ZZ/2019/221/20190901
JUDr. Lujza Paveleková
odbor riadenia IT projektov
stopbyrokracii@vicepremier.gov.sk
pecho 5. septembra 2019
Okresné súdy, krajské súdy, Najvyšší súd Slovenskej republiky, Špecializovaný trestný súd a Ústavný súd Slovenskej republiky prioritne žiadajú elektronické výpisy z registra trestov pre fyzické osoby prostredníctvom priamej integrácie Ministerstva spravodlivosti Slovenskej republiky, a to vo vymedzených prípadoch:
účel č.098 žiadosti podané cez Patríciu a STA – justičné konanie
účel č.149 justičná väzba
účel č.600 výmena v rámci ECRIS
V prípade, ak niektorý z vyššie uvedených súdov potrebuje pri výkone verejnej moci iný účel, ktorý v tabuľke nie je uvedený, odošle žiadosť o pripojenie na stopbytokracii@vicepremier.gov.sk podľa všeobecných pokynov.
Požiadajte nás o pripojenie do portálu OverSi.gov.sk, prostredníctvom ktorého nadobudnete prístup k žiadaniu výpisov/odpisov za občanov. Vyplnenú žiadosť zašlite elektronicky prostredníctvom ÚPVS na Úrad podpredsedu vlády SR pre investície a informatizáciu.
Nezabudnite vyplniť účely použitia pre získavanie výpisu/odpisu v ďalších dvoch hárkoch žiadosti.
Ziadost_o_pripojenie_OveSi.gov_.sk_-2
Eva Pankuchova 16. mája 2019
Podľa zákona 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)
Usmernenie pre žiadateľov zo stavebného úradu:
Usmernenie pre stavebné úrady (.pdf)
Prezentácia k usmerneniu pre stavebné úrady (.pdf)
V prípade záujmu o uvedenú službu- výpis z registra trestov, je potrebné vyplniť žiadosť, ktorá je dostupná na webovej stránke www.stopbyrokracii.sk, a uviesť zákonné účely (paragraf a názov príslušného osobitného právneho predpisu), na základe ktorých požadujete danú službu. Vyplnenú žiadosť zašlite, prosím, na e-mailovú adresu stopbyrokracii@vicepremier.gov.sk. Následne budú tieto účely odoslané a posudzované v rámci schvaľovacieho procesu Generálnej prokuratúry SR (ďalej len „GPSR“). Schvaľovanie účelov zo strany GPSR prebehne na pravidelnej báze. Následne po schválení predmetných účelov Vám bude služba výpis z registra trestov prístupná.
Eva Pankuchova 17. apríla 2019
Metodické usmernenie pre školy I. časť
Školy a školské zariadenia si overia zabezpečenie pripojenia do GovNetu (v prípade, že škola a školské zariadenia nemajú tento prístup zriadený, kontaktujte ÚPPVII prostredníctvom e-mailovej adresy (stopbyrokracii@vicepremier.gov.sk) a otestujte funkčnosť pripojenia na portáli OverSi).
Školy a školské zariadenia vyplnia žiadosť o pripojenie do portálu OverSi zverejnenú na internetovej stránke www.stopbyrokracii.sk. Je potrebné uviesť meno jedného garanta za danú školu, ktorý bude spravovať používateľov. Zároveň je potrebné vyplniť účely, na základe ktorých požaduje dané služby. Následne žiadosť odošle na e-mailovú adresu stopbyrokracii@vicepremier.gov.sk. Správne vyplnenie účelov je nevyhnutným predpokladom schválenia žiadosti.
Na základe dohody medzi Úradom podpredsedu vlády SR pre investície a informatizáciu, Generálnou prokuratúrou SR a Ministerstvom školstva, vedy, výskumu a športu SR, zákonný účel vyplývajúci zo zákona č. 317/2009 o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov sa nahradí použitím v portálovom riešení OverSi účelu na základe § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov.
Následne školy a školské zariadenia overia zabezpečenie pripojenia do GovNetu (v prípade, že tento prístup škola nemá zriadený, kontaktuje ÚPPVII prostredníctvom e-mailovej adresy (stopbyrokracii@vicepremier.gov.sk) a následne otestuje funkčnosť pripojenia na portáli OverSi.
Verejné vysoké školy zriadené na základe zákona a štátne vysoké školy
Verejné vysoké školy a štátne vysoké školy na základe zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003“) žiadajú o výpis z registra trestov fyzických osôb za školy a školské zariadenia regionálneho školstva za účelom „Výber zamestnanca podľa § 3 ods. 1 zákona č. 552/2003 Z. z. o výkone práce vo verejnom záujme“.
Dôležité: Každá verejná vysoká škola a štátna vysoká škola si určí jedeného garanta za vysokú školu. To znamená, jeden garant za vysokú školu. Jednotlivých používateľov si bude voliť garant interne v rámci každej vysokej školy.
Od 1.1.2019 je na portáli OverSi k dispozícii nová služba – výpis z registra trestov. V prípade záujmu o uvedenú službu, je potrebné vyplniť žiadosť, ktorá je dostupná na webovej stránke www.stopbyrokracii.sk, a uviesť zákonné účely (paragraf a názov príslušného osobitného právneho predpisu), na základe ktorých požadujete danú službu. Vyplnenú žiadosť zašlite, prosím, na e-mailovú adresu stopbyrokracii@vicepremier.gov.sk. Následne budú tieto účely odoslané a posudzované v rámci schvaľovacieho procesu Generálnej prokuratúry SR (ďalej len „GPSR“). Schvaľovanie účelov zo strany GPSR prebehne na pravidelnej báze. Následne po schválení predmetných účelov Vám bude služba výpis z registra trestov prístupná.
Usmernenie pre žiadateľov, ktorí žiadajú výpisy z registra trestov, listy vlastníctva a kópiu katastrálnej mapy, najmä stavebné úrady a zamestnávateľov vo verejnej správe.
Usmernenie pre žiadanie výpisov z registra trestov (.pdf)
Všetkým obciam a mestám (teda aj tým mimo DEUS) budú sprístupnené nasledujúce účely v termíne február/2019:
712 Preukázanie bezúhonnosti podľa § 77d ods. 1 zákona č. 171/1993 Z. z.
785 Výber zamestnanca podľa § 3 ods. 1 zákona č. 552/2003 Z. z.
786 Výberové konanie podľa § 5 zákona č. 552/2003 Z. z.
787 Vymenúvanie a odvolávanie riaditeľa školy podľa § 3 ods. 2 zákona č. 596/2003 Z. z.
990 Voľba hlavného kontrolóra podľa § 18a ods. 2 zákona č. 369/1990 Zb.
987 Oprávnenie podľa § 10 ods. 1 pri bezpečnostnej previerke I. stupňa zákona č. 215/2004 Z. z. o ochrane utajovaných skutočností
Všetky dole uvedené účely budú od 4.2.2019 dostupné prostredníctvom OverSi aj priamou integráciou pre VÚC:
751 Splnenie podmienok podľa § 31 ods. 1 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov
785 Výber zamestnanca podľa § 3 ods. 1 zákona č. 552/2003 Z. z. o výkone práce vo verejnom záujme
786 Výberové konanie podľa § 5 zákona č. 552/2003 Z. z. o výkone práce vo verejnom záujm
787 Vymenúvanie a odvolávanie riaditeľa školy podľa § 3 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov
789 Zápis do registra poskytovateľov sociálnych služieb podľa § 63 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
908 Vydanie preukazu podľa § 25 ods. 3 zákona č. 513/2009 Z. z. o dráhach
911 Udelenie licencie podľa § 11 ods. 1 zákona č. 514/2009 Z. z. o doprave na dráhach
956 Vydanie povolenia podľa § 12 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve
959 Preukázanie bezúhonnosti podľa § 6 ods. 4 zákona č. 362/2011 Z. z. o liekoch a zdravotníckych pomôckach
pecho 10. januára 2019
neustále pracujeme na aplikovaní témy „jedenkrát a dosť“
Analýza a vývoj rýchleho riešenia
Schválenie zákona proti byrokracii
Prepájanie registrov a partneri projektu
Školenia a proaktívna podpora
Ak od Vás bude nejaký úrad žiadať odpis z registra právnických osôb, výpis z katastra nehnuteľností, výpis z registra trestov alebo potvrdenie o návšteve školy,